47. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 313 της 5/20 Απρ. 1973 (ΦΕΚ Α' 92) Περί καθορισμού ορίου ηλικίας ναυτικών δια την απόκτησιν αποδεικτικών ναυτικής ικανότητος. Έχοντες υπ’ όψιν : 1.Το άρθρον μόνον του Ν.Δ. 855/1971 «περί ορίου ηλικίας ναυτικών δια την απόκτησιν αποδεικτικών ναυτικής ικανότητος». 2.Την από 23ης Φεβρ. 1973 γνωμοδότησιν του Συμβουλίου Εμπορικού Ναυτικού. 3.Την υπ’ αριθ. 177/1973 γνωμοδότησιν του Συμβουλίου Επικρατείας, προτάσει του Ημετέρου επί της Ναυτιλίας, Μεταφορών και Επικοινωνιών Υπουργού, απεφασίσαμεν και διατάσσομεν: Άρθρον μόνον.-Επί μίαν εισέτι τριετίαν αρχομένην από της 1ης Ιουλ. 1973 επιτρέπεται η απόκτησις αποδεικτικών ναυτικής ικανότητος υπό των ενδιαφερομένων ναυτικών, ηλικίας μέχρις 60 ετών. Εις τον Ημέτερον επί της Ναυτιλίας, Μεταφορών και Επικοινωνιών Υπουργόν, ανατίθεμεν την δημοσίευσιν και εκτέλεσιν του παρόντος. 